Kaikille avoin latinotanssien sosiaalitanssi-ilta Kabackan alakerrassa.
Tervetuloa aloittamaan syksyä Saborlatinon perinteisissä sosiaalitansseissa Kabackan alakerrassa! Mitä: SaborLatinon sosiaalitanssi-ilta Milloin: Perjantaina 12.9.25 klo 19-00 Missä: Kabacka, Kauppakatu 15C, Seinäjoki Mitä maksaa: 5€ (maksu Mobilepay/käteinen) SaborLatinon "La fiesta" on kaikille avoin matalan kynnyksen sosiaalitanssi-ilta Kabackan alakerrassa. Meillä soi latinorytmit, joiden tahtiin saat tanssia vapaasti yksin tai parin kanssa! Illan edetessä Raykku ohjaa suosittuja animaatioita. Meille voi tulla myös vapaasti fiilistelemään tunnelmaa ja tapaamaan uusia tuttavuuksia ilman tanssipakkoa! Illan alussa klo 19.30-20 järjestetään halukkaille parisalsan alkeisopetustuokio, johon voit osallistua ilman kokemusta ja/tai omaa paria. Maksu ensisijaisesti Mobilepaylla tilasta löytyvien ohjeiden mukaan. Käteismaksu suoraan Marjutille tai Raykulle. HUOM! Kabackan ylätiskiltä voi käydä tilaamassa janojuomaa ja syötävää illan aikana. TERVETULOA!
Saborlatino La Fiesta sosiaalitanssi-ilta
Veikko Ahvenainen 96v. Harmonikkalegendan komea ura vain jatkuu!
Veikko Ahvenaisen 96v-kiertueen konsertti kuullaan Ähtärin Pirkanlinnan Auditoriossa sunnuntaina 5.10. klo 15.00. Tilaisuudessa esiintyvät maailmalla tunnettu harmonikkalegenda Veikko Ahvenainen ja harmonikkataituri Carina Nordlund. Ähtärin Pelimannit ovat myös mukana ohjelmassa. Konsertin järjestelyissä on mukana Ähtärin kulttuuritoimi. Veikko Ahvenaisen harvinaisen pitkä ura on myös kansainvälisesti arvioituna ainutlaatuinen. Hänen ensimmäinen soolokonsertti oli vuonna 1948 Kuopion kaupungintalossa. Tänään 77 vuotta myöhemmin takana on lähes 5000 konserttia eri puolilla maailmaa. Veikon levytysura alkoi vuonna 1955 ja hänen levytystuotantonsa käsittää yhteensä 1088 levytystä. Mestari on edelleenkin huippukunnossa ja kiertueet jatkuvat Carinan kanssa iloisissa merkeissä. Veikko täytti syyskuussa 96 vuotta! Harmonikansoiton lisäksi hän on ehtinyt pinkaista myös 31 täyspitkää maratonia, joista 12 on juostu New Yorkissa. Tulevassa konsertissa kuullaan Veikon juontama ohjelma sisältäen kaikille tuttuja säveliä vuosien varrelta. Tervetuloa kuulemaan Veikon ja Carinan konserttia. He ovat soittaneet yhdessä jo 24 vuotta ja kesällä juhlittiin 20v.hääpäivää. Ähtärin Pelimannit antavat lisäväriä konserttiin. Kannattaa tulla kuulemaan. Väliajalla voi tutustua Veikon ja Carinan levytys tuotantoon. Konsertissa on saatavana myös Veikon itsensä kirjoittama suosittu elämäkerta Hanurini muistoja. Liput ovelta 15 euroa. Maksu käteisellä. Väliajalla mahdollisuus ostaa kahvia, pullaa ja virvokkeita. Käteismaksu. Väliaikatarjoilusta vastaa SPR:n Ähtärin osasto.
Veikko Ahvenainen 96v. - juhlakiertue Ähtärissä
Juha Tapio saapuu Alajärven kirkkoon konsertoimaan
Juha Tapio: Joulu 2025 TO 18.12.2025 Alajärvi, Alajärven kirkko Liput 39,90 € sis. palvelupalkkiot 🎫 : https://www.ticketmaster.fi/artist/juha-tapio-joulu-2025-lippuja/1321113 Konsertti klo 19.00 ----------- Joulu 2025 Juha Tapion kanssa Joulu 2025 -kiertue alkaa ja päättyy Helsingin sydämessä sijaitsevaan kauniiseen Vanhaan kirkkoon. Kiertueelle on valikoitunut 8 kirkkoa, moni sellaisia missä ei ole vielä aikaisemmin vierailtu. Joulu 2025 -kiertueen liput tulevat myyntiin torstaina 11. syyskuuta klo 12.00. “Viime vuonna teimme pitkästä aikaa joulukonserttikiertueen, ja tarkoitus oli mahdollisesti palata aiheeseen joskus kaukana häämöttävässä tulevaisuudessa. Kävi kuitenkin niin että minä, bändi sekä kaikesta päätellen myös yleisö tykkäsimme konserteista niin paljon, että teemme muutaman joulukonsertin tänäkin vuonna!” Viime vuonna suosituissa joulukonserteissa kierrettiin yhteensä 16 eri kirkkoa ja kiertue päättui juhlallisesti Ylistaron kirkkoon Sydänmailla -konserttiin, joka myytiin loppuun muutamassa tunnissa. Joulu 2025 -kiertueella kuullaan sekä joulu- että lauluntekijän omat klassikot Suomen taitavimman yhtyeen sielukkaina sovituksina. Nämä illat ovat jälleen takuuvarmasti paras tapa laskeutua kuluneen vuoden kiireestä kohti joulua. ”Tervetuloa nautiskelemaan!” ”Kaksi euroa jokaisesta myydystä lipusta lahjoitetaan Kirkon Ulkomaanavun työhön kriisialueiden koulujen tukemiseksi. Koulut ovat avainasemassa, jotta kovia kokeneiden lasten ja nuorten arki pääsee jatkumaan.” Vuonna 1947 perustettu Kirkon Ulkomaanapu on Suomen suurin kansainvälisen avun järjestö. Kirkon Ulkomaanavun työn kulmakiviä ovat koulutus, toimeentulo ja rauhantyö. Teemme työtä kaikkein köyhimpien ihmisten kanssa uskontoon, etniseen taustaan tai poliittiseen vakaumukseen katsomatta. Kirkon Ulkomaanapu toimii 12 maassa siellä, missä hätä on suurin. Haluaisitko tukea Kirkon Ulkomaanavun työtä kriisialueiden koulutuksen eteen? Kun arki on täynnä epävarmuuksia, koulu on turvallinen kiintopiste lasten elämään. Koulu tuo turvaa ja mahdollistaa lapsille tulevaisuuden rakentamisen. Lahjoittamalla annat tukesi sinne, missä sitä kaikkein eniten tarvitaan. kua.fi/lahjoita/koulutus-pelastaa-henkia
Juha Tapio saapuu Alahärmän kirkkoon konsertoimaan ke 17.12.
Juha Tapio: Joulu 2025 KE 17.12.2025 Alahärmä, Alahärmän kirkko Liput 39,90 € sis. palvelupalkkiot 🎫 : https://www.ticketmaster.fi/artist/juha-tapio-joulu-2025-lippuja/1321113 Konsertti klo 19.00 ----------- Joulu 2025 Juha Tapion kanssa Joulu 2025 -kiertue alkaa ja päättyy Helsingin sydämessä sijaitsevaan kauniiseen Vanhaan kirkkoon. Kiertueelle on valikoitunut 8 kirkkoa, moni sellaisia missä ei ole vielä aikaisemmin vierailtu. Joulu 2025 -kiertueen liput tulevat myyntiin torstaina 11. syyskuuta klo 12.00. “Viime vuonna teimme pitkästä aikaa joulukonserttikiertueen, ja tarkoitus oli mahdollisesti palata aiheeseen joskus kaukana häämöttävässä tulevaisuudessa. Kävi kuitenkin niin että minä, bändi sekä kaikesta päätellen myös yleisö tykkäsimme konserteista niin paljon, että teemme muutaman joulukonsertin tänäkin vuonna!” Viime vuonna suosituissa joulukonserteissa kierrettiin yhteensä 16 eri kirkkoa ja kiertue päättui juhlallisesti Ylistaron kirkkoon Sydänmailla -konserttiin, joka myytiin loppuun muutamassa tunnissa. Joulu 2025 -kiertueella kuullaan sekä joulu- että lauluntekijän omat klassikot Suomen taitavimman yhtyeen sielukkaina sovituksina. Nämä illat ovat jälleen takuuvarmasti paras tapa laskeutua kuluneen vuoden kiireestä kohti joulua. ”Tervetuloa nautiskelemaan!” ”Kaksi euroa jokaisesta myydystä lipusta lahjoitetaan Kirkon Ulkomaanavun työhön kriisialueiden koulujen tukemiseksi. Koulut ovat avainasemassa, jotta kovia kokeneiden lasten ja nuorten arki pääsee jatkumaan.” Vuonna 1947 perustettu Kirkon Ulkomaanapu on Suomen suurin kansainvälisen avun järjestö. Kirkon Ulkomaanavun työn kulmakiviä ovat koulutus, toimeentulo ja rauhantyö. Teemme työtä kaikkein köyhimpien ihmisten kanssa uskontoon, etniseen taustaan tai poliittiseen vakaumukseen katsomatta. Kirkon Ulkomaanapu toimii 12 maassa siellä, missä hätä on suurin. Haluaisitko tukea Kirkon Ulkomaanavun työtä kriisialueiden koulutuksen eteen? Kun arki on täynnä epävarmuuksia, koulu on turvallinen kiintopiste lasten elämään. Koulu tuo turvaa ja mahdollistaa lapsille tulevaisuuden rakentamisen. Lahjoittamalla annat tukesi sinne, missä sitä kaikkein eniten tarvitaan. kua.fi/lahjoita/koulutus-pelastaa-henkia
{"fi":" Ennakkoilmoittautuminen suositeltavaa, puh. 044 5324191.","sv":"","en":""}
Nyt on mahdollisuus tulla kuulemaan Ilmajoen oppaiden kertomana uskomattomia menneisyyden tarinoita.
Oletko kuullut tarinoita Ilmajoen haamuista? Nyt on mahdollisuus tulla kuulemaan Ilmajoen oppaiden kertomana uskomattomia menneisyyden tarinoita. Tule mukaan yölliselle kierrokselle tutustumaan Yli-Lauroselan ja vanhan hautuumaan haamuihin. Kahvila Korvapuustissa magiaa, mukana kekritär korttien, kristallien ja suitsukkeiden kanssa. Puehan lämpöisesti ja tule jännittävään iltaan vaikkapa ystävän kanss.a
Museopolku 2, navigaattoriin Ilkantie 18
Yli-Lauroselan talomuseo, Ilmajoen oppaat
Kapteeni evp. Jorma Risku esitelmöi Kaukopartioiden viestitys- ja radioliikenteestä jatkosodassa, sekä Kyynelradion osuudesta siinä. Lisäksi kerrotaan Antti Vorhon partioiden vaiheista. Tilaisuus on kaikille avoin. Yhteistyössä Seinäjoen kaupunginkirjasto ja Sotien 1939-1945 E-P:n Perinneyhdistys ry Apila-kirjasto, Jaaksi-sali, Alvar Aallon katu 14.
Seinäjoen kaupunginkirjasto ja Sotien 1939-1945 E-P:n Perinneyhdistys ry
Tule kuulemaan kokemuksia ja ajatuksia elämästä eri liikehäiriösairauksien kanssa. • Essentiaalinen vapina • Parkinsonin tauti • Dystonia • Huntingtonin tauti Jos itse sairastat jotain liikehäiriösairautta, tämä tilaisuus on oiva mahdollisuus tavata muita sairastavia. Tilaisuus on maksuton, eikä ilmoittautumista tarvita. Lisätietoja: Heljä Tuomi p. 0400 924032 helja.tuomi@liikehairio.fi Yhteistyössä Seinäjoen kaupunginkirjasto ja Liikehäiriösairauksien liitto Apila-kirjasto, Jaaksi-sali, Alvar Aallon katu 14.
Liikehäiriösairaudet tutuksi -tapahtuma Seinäjoen pääkirjastossa
Seinäjoen kaupunginkirjasto ja Liikehäiriösairauksien liitto
Banduristien trio Oriana esiintyy Nelimarkka-museossa. Banduristien trio Oriana on yli viisitoista vuotta vanha ammattilaiskokoonpano. Taiteellisen toimintansa aikana siitä on tullut Ukrainan tunnetuin bandurayhtye. Yhtyeen suosion takana on kolme lahjakasta ja taitavaa muusikkoa: Iryna Korolevych (sopraano), Iryna Hubjak (mezzosopraano) ja Julija Rudnytska (altto). Trion monipuolinen konserttiohjelmisto kattaa laajan kirjon lajeja ja tyylejä kansanmusiikista klassiseen ja hengelliseen musiikkiin, maailmanlaajuisesti tunnettujen säveltäjien ja nykyisten musiikintekijöiden teoksista jazziin. Bandura on perinteinen ukrainalainen kansansoitin, joka on tunnettu jo muutamia satoja vuosia. Konserttibandurassa on 61 kieltä. Tämän sylissä näppäilemällä soitettavan Ukrainan kansallissoittimen ääni on uudelle kuulijalle jotakin yllättävää cembalon, harpun ja kitaran väliltä. Mitä luultavimmin bandura on suomalaisen kanteleen sukulaissoitin. Liput 12 (10) € Sis. konsertin ja sisäänpääsyn Tervetuloa nauttimaan konsertista! OP Alajärvi sponsoroi konsertin.
Banduristien trio Orianan (Ukraina) konsertti
Kennelliiton lukukoirat maanantaisin kerran kuukaudessa
Lukukoirat Retu (vasemmalla) ja Frida vuorottelevat kerran kuukaudessa maanantaisin klo 17.30-18.30 Ylistaron kirjastossa. Luku- ja rapsutteluaikaa noin 15 minuuttia per lapsi. Retu kuunteluvuorossa 20.10. ja 15.12. Frida kuunteluvuorossa 22.9. ja 17.11. Aikoja saa varata kirjastosta! Muistathan varata aikasi viimeistään edellisen viikon perjantaina.
Lukukoirat Retu ja Frida Ylistaron kirjastossa
Toiminnallinen ja hieman opettavainenkin Satutuokio pidetään ke 17.9.25 klo 9.30. Aiheena on Ryhmä Hau. Päivi Samppala lukee sadun ja sen jälkeen opastaa lapsia kohti eri tehtäväpisteitä, Tehtäväpisteet on sijoiteltu ympäri kirjastoa ja ne liittyvät Ryhmä-Hau maailmaan. Ota mukaasi Ryhmä Hau-fiilis ja eiku mukaan! Tervetuloa!
Ryhmä Hau-satutuokio ke 17.9.25 klo 9.30 Jalasjärven kirjastossa!
Laavut tutuiksi -kiertue kutsuu koko perheen retkelle ympäri vuoden!
Perjantai 17.10. klo 15.00-18.00 Järvilaavu Kyrkösjärven esteetön reitti Lähtöpaikka Kyrkösvuorentie 26, 60220 Seinäjoki Laavulle on matkaa 2,2km. Reitti on esteetön. Laavut tutuiksi tapahtumasarja tutustuttaa kaupungin laavuihin ja tarjoaa elämyksiä luonnossa eri vuodenaikojen tunnelmissa. Ota mukaan koko perhe, pakkaa eväät reppuun ja suuntaa laavulle. Nuotiolla on tuli, jossa on mahdollisuus lämmittää eväitä. Kiertue alkaa syksyn väriloiston keskeltä. Ruskaretki tuo yhteen perheet ja retkeilijät, jotka haluavat kokea luonnon rauhaa ja nuotion lämpöä syksyn kauneimmissa maisemissa. Talvitaival jatkaa laavut tutuiksi- kierrosta marraskuussa!
Ruskaretki, Järvilaavulle Kyrkösjärvellä
Kohtuusklubi Seinäjoen kirjaston Jaaksi-Salissa ke 24.9. klo 17.30, teemana Ruokahävikki. Keski- ja Etelä-Pohjanmaan Martat ry:n toiminnanjohtaja Tuija Biskop luennoi hävikkiviikon teemoista. Kohtuusklubi on kaikille avoin kestävän elämän toimintaryhmä, jossa keskustellaan hyvästä ja kohtuullisesta elämästä. Kohtuusklubeissa luodaan ja tuodaan esiin jokaiselle sopivia ja ympäristön kannalta parempia ratkaisuja kestävään elämään. Järj. Kestävän kehityksen Eepos-hanke, Seinäjoen kirjasto, EP:n luonnonsuojeluyhdistys ry. & Keski- ja Etelä-Pohjanmaan Martat ry. Apila-kirjasto, Jaaksi-sali, Alvar Aallon katu 14.
Kestävän kehityksen Eepos-hanke, Seinäjoen kirjasto, EP:n luonnonsuojeluyhdistys ry. & Keski- ja Etelä-Pohjanmaan Martat ry.
12 € 0 € alle 15 v ǀ under 15 years old 0 € Museokortilla ǀ with Museum Card Meillä käy Epassi ja Smartum Ryhmät 8 € / hlö (min. 10 hlö) Groups 8 € / person (min. 10 person) Yli 15 v koululaisryhmät 3 € / hlö Aukioloaikojen ulkopuolella oven avauksesta peritään palvelumaksu * Alle 15-vuotiaiden ryhmiltä 30 €/ ryhmä * Muilta arkisin 40 €/ ryhmä, viikonloppuisin 50-70 €/ ryhmä
Luontoaiheista taidetta omista kokoelmista
Pirkanpohjan taidekeskuksessa on syksyn ajan "Me kaikki keskellä taidetta"-hankkeen näyttely, joka pohjautuu vuoden 2025 kesänäyttelyyn. Se on täydentynyt teoksilla omista kokoelmista, mutta näyttelyn teemat ovat samat kuin kesällä. Pirkanpohjasäätiöltä vinkki uusille ryhmävierailijoille: Näyttely on hyödynnettävissä ennen vuoden 2026 kesänäyttelyn pystytyksen alkamista ennakkovarauksella ryhmille. Tiedustelut: pirkanpohja@ahtari.fi Tietoa vierailusta: https://ahtari.fi/pirkanpohja/index.php/vierailu Seuraa "Me kaikki keskellä taidetta"-hanketta tällä kanavalla tai Pirkanpohjan taidekeskuksen hankkeen kotisivulla https://ahtari.fi/…/inde…/me-kaikki-keskellae-taidetta-hanke Hanketta rahoittavat Euroopan unionin osarahoitus, Leader Kuudestaan, Töysän Säästöpankkisäätiö sekä Pirkanpohjasäätiö.
Monien palveluiden juhlatalo avaa ovensa kaikille yhden päivän ajaksi! Arvontaa, kahvitarjoilu, juhlaideoita...
Lähde tutustumaan yhteen alueen upeimmista juhlataloista! Juhlasalissa mallikattauksia, mistä saat ideoita omiin juhliisi! Kattauksissa käytetty pajon vuokraamomme tuotteita. Pallomyymälä auki koko tapahtuman ajan, myös lahjakortit esim. vuokraamoon tai paintballiin. Kahvitarjoilu ja arvontaa kävijöiden kesken. Tervetuloa!
Kokon Hovin avoimet ovet 21.9.2025 klo 12-15
Kirjastokerho on tarkoitettu 3.–4.-luokkalaisille ja se kokoontuu perjantaisin klo 13-14. Kerhossa luvassa tarinoita, tehtäviä, pelejä ja leikkejä. Kokoontumispäivät: 5.9. 12.9. 19.9. 26.9. 3.10. 10.10. 24.10. 31.10. Tervetuloa mukaan!
Kirjastokerho Ylistaron kirjastossa syksyllä 2025
Kirjailijan uusin teos Toivon talo ilmestyy 2.10.2025
Kirjailija kertoo uusimman teoksensa taustoista ja kirjoittamisesta, Myös aikaisemmista teoksista (Sokeita hetkiä 2017 ja Äidin tehtävä 2022, WSOY) ja nuortenromaani Te olette liian nuoria (Myllylahti 2024) keskustelua. Toivon talo-kirjaa myös myynnissä. Valokuva: Veikko Somerpuro/ WSOY
Kirjailija Maria Mustranta Ylistaron kirjastossa 15.10.2025
Kirjaston satutuokiot pidetään perjantaisin alkaen klo 9.30 joko lastenosastolla tai kirjaston auditoriossa. Satuhetken kesto on noin 30 minuuttia. Päivät: 3.10. 31.10. 28.11. Tervetuloa mukaan!
Syksyiset satutuokiot Ylistaron kirjastossa
Liput ennakkoon 3 € (alle vuoden ikäiset lapset ilmaiseksi)
Ikimetsä on Seinäjoen Rytmikorjaamolla järjestettävä lastentapahtuma, joka teemoittuu metsän, sen asukkaiden ja retkeilyn ympärille. Suosittu tapahtuma järjestetään nyt jo kolmatta kertaa, ja se on tunnettu taianomaisesta tunnelmastaan sekä monipuolisesta ohjelmastaan. Tapahtuma tarjoaa lapsille ja perheille elämyksiä satumetsän tunnelmassa, jossa luonto ja sen ihmeet ovat keskeisessä osassa. Vierailijat voivat kohdata metsän salaperäisiä olentoja ja hahmoja sekä nauttia retkeilytunnelmasta yhdessä koko perheen voimin. Ikimetsä on suunniteltu erityisesti alle 7-vuotiaille lapsille, mutta koko perhe on tervetullut mukaan seikkailuun. Tapahtuma tarjoaa unohtumattoman kokemuksen syksyn taianomaisessa ilmapiirissä. Luvassa on monipuolista ohjelmaa eläimien, esiintyjien ja työpajojen kanssa. Muista pakata retkieväät mukaan – seikkailu satumetsässä odottaa! Nähdään Ikimetsässä! Ikimetsä 15.10.2025 Liput ennakkoon 3 € (alle vuoden ikäiset lapset ilmaiseksi) Liput myynnissä Tiketissä Aukioloaika 14-18 Ikimetsä-tapahtuman järjestää Ikiseppä ry
Liput ennakkoon 34,50 €, Selmun jäsenet 32,50 € ja ovelta 38 €, mikäli jäljellä. Liput myynnissä Tiketissä osoitteessa https://www.tiketti.fi/tapahtuma/108205
{"fi":"Liput ennakkoon 34,50 €, Selmun jäsenet 32,50 € ja ovelta 38 €, mikäli jäljellä. Liput myynnissä Tiketissä osoitteessa https://www.tiketti.fi/tapahtuma/108205","sv":"","en":""}
Erja Lyytinen Rytmikorjaamolle 27. syyskuuta!
Erja Lyytinen Rytmikorjaamolle 27. syyskuuta! Erja Lyytisen uunituoretta studioalbumia ”Smell the Roses” juhlistetaan kattavalla Suomen kiertueella syksyllä 2025. Uusi albumi nojaa edeltäjiään vahvemmin kohti suoraviivaista rockia ja raskaampaa ilmaisua, tarjoillen groovaavia riffejä ja jalan alle menevää poljentoa – unohtamatta henkeäsalpaavia kitarasooloja! Kiittäviä arvioita kansainvälisessä musiikkimediassa saanut ”Smell the Roses” on Lyytisen studioalbumeista järjestyksessään kymmenes. Lyytinen itse toteaa tästä levystä: “Hain albumille fiiliksiä ja tunnelmaa 60–70-lukulaisesta rockista pitkine kitarasooloineen, sillä viihdyn kotonakin tuon aikakauden rock-vinyylien hengessä. Halusin albumille jykevää ja orgaanista saundia ja jätin turhat krumeluurit pois. Olemme testanneet biisejä loistavan bändini (Harri Taittonen Hammond, Heikki Saarenkunnas basso, Jesse Lehto rummut) kanssa pitkin Eurooppaa, ja kuten levylläkin, meininki on ollut älyttömän kovaa!” Erja Lyytinen on yksi johtavista kansainvälisillä markkinoilla operoivista blues-rock kitaristeista ja onkin useasti palkittu eri kategorioissa. Vuonna 2022 Lyytinen teki historiaa olemalla ainoana suomalaisena artistina ehdolla Kanadan Maple Blues Awardseissa. Vuonna 2024 Lyytiselle myönnettiin Brittiläisen HRH – festivaalin toimesta Angel of Rock -palkinto. Palkinto myönnetään merkittävästä panoksesta rockin, metallin tai blues-musiikin saralla ja sen ovat aiemmin saaneet mm. Doro Pesch ja Jackie Chambers Girlschool-yhtyeestä. Uransa aikana Lyytinen on esiintynyt maailman kärkikaartiin kuuluvien kitaristien, kuten Carlos Santanan, Sonny Landrethin, Jennifer Battenin ja Joe Bonamassan rinnalla sekä nauttii suosiota kansainvälisillä ja kotimaisilla markkinoilla. Lauteet syksyn kiertueella lämmittelee nouseva indie rock -bändi Airi’s. Bändin musiikilliset vaikutteet tulevat etenkin 70- ja 90-luvuilta, ja biiseissä on kuultavissa vivahteita mm. brittirockista, grungesta ja progesta. Aktiivisesti keikkaileva Airi’s on ehtinyt esiintyä Suomen lisäksi mm. Baltiassa, Ruotsissa ja Iso-Britanniassa. "Smell the Roses on mahtava sekoitus bluesia, rockia ja soulia käärittynä vintage-henkiseen estetiikkaan, joka jättää kuulijalle sekä nostalgisen että samalla myös freesin vaikutelman. Erja Lyytinen jatkaa kehitystään artistina, todistaen olevansa enemmän kuin vain ilmiömäinen kitaristi - hän on myös muusikkona visionääri, jolla on järkkymätön luovuuden palo" - Jace Media Music 9/10 ”Smell the Roses on hänen [Lyytisen] raskain ja kaikkein riffipainotteisin albumi tähän mennessä” - Guitarist Magazine “Henkeäsalpaava!” - Raw Ramp ”Erittäin hyvä.” - Music News Erja Lyytinen + Airi's 27.9.2025 @ Rytmikorjaamo Liput ennakkoon 34,50 €, Selmun jäsenet 32,50 € ja ovelta 38 €, mikäli jäljellä. Liput myynnissä Tiketissä osoitteessa https://www.tiketti.fi/tapahtuma/108205 K18 Ovet 20:00 Airi's 20:30 Erja Lyytinen 21:30
Erja Lyytinen + Airi's 27.9.2025 @ Rytmikorjaamo
Liput ennakkoon 36 €, Selmun jäsenet 34 € ja ovelta 39 €, mikäli jäljellä. Liput myynnissä Tiketissä osoitteessa www.tiketti.fi/tapahtuma/103425
The Rasmus - 2024 RIP Press 1 (photo Venla Shalin).JPEG
{"fi":"Liput ennakkoon 36 €, Selmun jäsenet 34 € ja ovelta 39 €, mikäli jäljellä. Liput myynnissä Tiketissä osoitteessa www.tiketti.fi/tapahtuma/103425","sv":"","en":""}
The Rasmuksen maailmankiertue saapuu Rytmikorjaamolle 26.9.2025
The Rasmus jatkaa fanien yllättämistä uudistuvalla soundillaan. Yhtye on saavuttanut kansainvälistä menestystä myymällä miljoonia levyjä ja yhdistelemällä raskaita kitaroita, futuristista elektroniikkaa ja tarttuvia pop-melodioita. Uusi single Rest In Pieces, joka julkaistaan 25. lokakuuta, merkitsee uutta rohkeaa lukua bändin uralla. Kappale on synkkä, raskas ja melodinen, ja sen sanat kumpuavat petetyksi tulemisen ja vihan tunteista. Laulaja Lauri Ylösen mukaan kappale kanavoi raakoja tunteita voimauttavaksi taiteeksi, jossa negatiivisuus muutetaan musiikiksi. Singlen julkaisua seuraa maailmanlaajuinen kiertue vuonna 2025, jossa luvassa on unohtumattomia live-esiintymisiä. Ylösen mukaan heidän tuleva yhdestoista albuminsa on heidän uransa raskain ja synkin, ja Rest In Pieces antaa esimakua tulevasta. The Rasmus on Lauri Ylönen Eero Heinonen Aki Hakala Emppu Suhonen Illan avaa Cvlt Ov The Svn The Rasmus + Cvlt Ov The Svn 26.9.2025 @ Rytmikorjaamo Liput ennakkoon 36 €, Selmun jäsenet 34 € ja ovelta 39 €, mikäli jäljellä. Liput myynnissä Tiketissä osoitteessa <a href="https://l.facebook.com/l.php?u=http%3A%2F%2Fwww.tiketti.fi%2Ftapahtuma%2F103425%3Ffbclid%3DIwZXh0bgNhZW0CMTAAYnJpZBExNWM1UHc4UjNOMFoza3dJUAEeVpC4ui6Xe5UirNRkP217nBg89gNzwX3s0lDthlCjHAhDoFkqWen31YXsHpQ_aem_8at_DrThl8JtfZQ6UFRaJw&h=AT2MnjrLFSshj79BMMjAVQJqwqqp3_Z-mcOXFmNpr7d4Fb9sejaB9AYWu2TQ_Ng1tDP8R75yryzm7oSkVa0sC7tiUv3Q3Ty9GDX4WPmXIWcZsvUkbnXHGY5_4Qi142JDB5gP1Y0uV_ZVbp9RtBE&__tn__=q&c[0]=AT2rdqCrdR0HybMbGGjatrrYhbSbojMBjpu9rYNFe6f6bmT06JQyouhIwj5hGlA7Gqm7_U574MXbbyayXCHAqQB6DTV54tbf9Xat5IPBTRZCax7HNaZokUtOlo_ejs3YzlPaCRHL7TlW1W2pc3salTbZPpPvFACoQEs">www.tiketti.fi/tapahtuma/103425 K18 Ovet 19:00 Aikataulu päivittyy lähempänä tapahtumaa
The Rasmus + Cvlt Ov The Svn 26.9.2025 @ Rytmikorjaamo